हिमाचल में कम किए गए दाम, ब्लड प्रेशर-शुगर की दवाई भी सस्ती, 80 दवाओं की नई कीमतें तय
हिमाचल प्रदेश में कैंसर के मरीज को कीमोथेरेपी के लिए लगने वाले इंजेक्शन का रेट कम हो गया है। राष्ट्रीय दवा मूल्य निर्धारण प्राधिकरण (NPPA) ने कैंसर रोगियों को बड़ी राहत देते हुए फिलग्रास्टिन इंजेक्शन की कीमत आधी कर दी है।
हिमाचल प्रदेश में कैंसर के मरीज को कीमोथेरेपी के लिए लगने वाले इंजेक्शन का रेट कम हो गया है। राष्ट्रीय दवा मूल्य निर्धारण प्राधिकरण (NPPA) ने कैंसर रोगियों को बड़ी राहत देते हुए फिलग्रास्टिन इंजेक्शन की कीमत आधी कर दी है। NPPA उ️पनिदेशक महावीर सैनी ने इसकी पुष्टि की है।
अलग-अलग कंपनियों के 2 हजार से 2500 रुपए के बीच में बाजार में मिलने वाले इस इंजेक्शन की कीमत घटाकर 1034.51 रुपए निर्धारित की गई है। कुत्ते के काटने पर लगने वाला रेबीज इंजेक्शन 337.75 रुपए प्रति वायल हो गया है।
80 दवाइयों की नई कीमतें तय की गईं
स्तन कैंसर में इस्तेमाल होने वाले ट्रास्टूजुब 150 MG15, 522.32 रुपए एक ML व पैक्लिटैक्सल प्रोटीन बांउ️ड पार्टिकल 5,866.76 रुपए प्रति वायल मिलेगा। NPPA ने करीब 80 दवाओं की कीमत पर भी सीलिंग लगा दी है, जिनमें मिर्गी न्यूट्रोपेनिया के इलाज के लिए दी जाने वाली दवा भी शामिल है।
इसके तहत सोडियम वेल्प्रोएट की एक गोली (200 MG) की अधिकतम कीमत अब 3.20 रुपये से ज्यादा नहीं होगी। स्टेरॉयड हाइड्रोकार्टिसोन (20MG) की एक गोली की कीमत 13.28 रुपये तय की गई है। NPPA ने ब्लड प्रेशर, डायबिटीज, कैंसर सहित कई बीमारियों की दवाइयों की कीमतों को कम किया है।
NPPA ने अपनी बैठक के बाद यह निर्णय लिया है। डायबिटीज की दवा डेपाग्लीलोजन और मेटाफॉर्मिन की एक टैबलेट की कीमत 27.75 रुपए तय की है। फिलहाल यह दवा 33 रुपए प्रति टैबलेट मिल रही है। ब्लड प्रेशर की दवा एल्मिसार्टन और बिसोप्रोलोल के एक टैबलेट की कीमत 10.92 रुपए तय हुई है।